**ΑΣΚΗΣΕΙΣ ΣΤΙΣ ΔΕΥΤΕΡΕΥΟΥΣΕΣ ΟΝΟΜΑΤΙΚΕΣ ΠΡΟΤΑΣΕΙΣ**

Α. Να βρεθεί ο συντακτικός ρόλος των ειδικών προτάσεων:

**1.** Οἶδα **ὅτι Κῦρος νομίζει ἀδικεῖσθαι ὑφ’ ἡμῶν.** *(= Γνωρίζω ότι ο Κύρος νομίζει ότι αδικείται από εμάς)*

α) υποκείμενο, β) αντικείμενο, γ) επεξήγηση

**2.** Μηδέ ὑμᾶς λανθανέτω τοῦτο**, ὅτι νῦν αἵρεσίς ἐστιν ὑμῖν.** *(= Ας μη σας διαφεύγει τούτο, ότι δηλαδή τώρα έχετε επιλογή)*

α) υποκείμενο, β) αντικείμενο, γ) επεξήγηση

**3.** Δῆλόν ἐστιν **ὅτι ἐν ἰσχυρῷ χειμῶνι τὸ κινεῖσθαι παρέχει θερμοκρασίαν τινά.** *(= Είναι φανερό ότι στο δυνατό κρύο η κίνηση παρέχει κάποια θερμότητα)*

α) υποκείμενο, β) αντικείμενο, γ) επεξήγηση

**4.** Πυνθάνομαι **ὅτι τὸ ὄρος οὐκ ἄβατόν ἐστι.** *( =Πληροφορούμαι ότι το βουνό δεν είναι απροσπέλαστο)*

α) υποκείμενο, β) αντικείμενο, γ) επεξήγηση

**5.** Καὶ μοι πάντες ἀπεκρίναντ**ο ὅτι οὐδείς μάρτυς παρείη.** *(= Και σε μένα όλοι απάντησαν ότι κανένας μάρτυρας δεν παρουσιάστηκε)*

α) υποκείμενο, β) αντικείμενο, γ) επεξήγηση

Β. Να βρεθεί ο συντακτικός ρόλος των ενδοιαστικών προτάσεων και να δηλωθεί τι εκφράζουν:

1. Κλέαρχος οὐκ ἤθελε ἀποσπάσαι ἀπὸ τοῦ ποταμοῦ τὸ δεξιόν κέρας φοβούμενος **μὴ κυκλωθείη**. *(= Ο Κλέαρχος δεν ήθελε να απομακρύνει από τον ποταμό το δεξιό μέρος της παράταξης επειδή φοβόταν μήπως περικυκλωθεί)*

α) υποκείμενο, β) αντικείμενο, γ) επεξήγηση

i) η πρόταση δηλώνει φόβο μήπως γίνει κάτι το φοβερό ή το ανεπιθύμητο.

ii) το υποκείμενο της κύριας πρότασης φοβάται μήπως δε γίνει κάτι που εύχεται και προσδοκά, κάτι επιθυμητό.

2. Δέδοικα **μὴ οὐ τοῦτο ἦ χαλεπόν, θάνατον ἐκφυγεῖν ἤ πονηρίαν**. *(=Φοβάμαι μήπως δεν είναι δύσκολο αυτό, δηλαδή να ξεφύγει κανείς από τον θάνατο και όχι από την κακία)*

α) υποκείμενο, β) αντικείμενο, γ) επεξήγηση

i) η πρόταση δηλώνει φόβο μήπως γίνει κάτι το φοβερό ή το ανεπιθύμητο.

ii) το υποκείμενο της κύριας πρότασης φοβάται μήπως δε γίνει κάτι που εύχεται και προσδοκά, κάτι επιθυμητό.

3. Οὐ τοῦτο δέδοικα, **μὴ οὐκ ἔχω, ὅ,τι δῶ ἑκάστῳ τῶν φίλων**. *(= Δεν φοβάμαι τούτο, δηλαδή μήπως δεν έχω να δώσω κάτι στον καθένα από τους φίλους μου)*

α) υποκείμενο, β) αντικείμενο, γ) επεξήγηση

i) η πρόταση δηλώνει φόβο μήπως γίνει κάτι το φοβερό ή το ανεπιθύμητο.

ii) το υποκείμενο της κύριας πρότασης φοβάται μήπως δε γίνει κάτι που εύχεται και προσδοκά, κάτι επιθυμητό.

Γ. Να βρεθεί ο συντακτικός ρόλος των πλάγιων ερωτηματικών, αν είναι ολικής ή μερικής άγνοιας, μονομερείς ή διμερείς:

1. Ἄδηλον ἦν **εἰ ἀδίκως ἐτετιμώρηντο**. *(= Δεν ήταν φανερό αν είχαν τιμωρηθεί άδικα)*

α) υποκείμενο, β) αντικείμενο, γ) επεξήγηση

i) ολικής άγνοιας, ii) μερικής άγνοιας

I) μονομερής, II) διμερής

2. Τόδε δὲ σκόπει, **ει ἄρα καὶ σοὶ ἀρέσῃ**. *(= Αυτό σκέψου, αν δηλαδή αρέσει και σε σένα)*

α) υποκείμενο, β) αντικείμενο, γ) επεξήγηση

i) ολικής άγνοιας, ii) μερικής άγνοιας

I) μονομερής, II) διμερής

3. Τοῦτ’ αὐτό, **εἰ χαίρεις ἤ μὴ χαίρεις**, ἀνάγκη σε ἀγνοεῖν. *(=Είναι αναγκαίο εσύ να αγνοείς ακριβώς αυτό, δηλαδή αν χαίρεσαι ή όχι.)*

α) υποκείμενο, β) αντικείμενο, γ) επεξήγηση

i) ολικής άγνοιας, ii) μερικής άγνοιας

Δ. Να βρεθεί ο συντακτικός ρόλος των αναφορικών ονοματικών προτάσεων:

1. Ἐλθέτω **ὅστις βούλεται**. *(= Ας έλθει όποιος θέλει)*

α) υποκείμενο, β) αντικείμενο, γ) κατηγορούμενο, δ) επεξήγηση, ε) επιθετικός προσδιορισμός

2. Οἱ Συρακόσιοι τῶν αἰχμαλώτων **ὅσους ἐδύναντο** ἀναλαβόντες, ἀνεχώρησαν ἐς τὴν πόλιν. *(= Οι Συρακόσιοι, αφού πήραν όσους μπορούσαν από τους αιχμαλώτους, έφυγαν προς την πόλη)*

α) υποκείμενο, β) αντικείμενο, γ) κατηγορούμενο, δ) επεξήγηση, ε) επιθετικός προσδιορισμός

3. Μὴ φοβοῦ τοῦτο, **ὅ ἔλεγες ἐν τῷ δικαστηρίῳ**. *(=Μη φοβάσαι αυτό, δηλαδή αυτό που έλεγες στο δικαστήριο)*

α) υποκείμενο, β) αντικείμενο, γ) κατηγορούμενο, δ) επεξήγηση, ε) επιθετικός προσδιορισμός

4. Φίλιππός ἐστιν **ὅ,τι ἄν τις εἴποι***. (= Ο Φίλιππος είναι ό,τι θα μπορούσε κάποιος να πει.)*

α) υποκείμενο, β) αντικείμενο, γ) κατηγορούμενο, δ) επεξήγηση, ε) επιθετικός προσδιορισμός